
	Informatīvais ziņojums
Informatīvais ziņojums "Par Kultūrpolitikas pamatnostādņu 2022.–2027. gadam “Kultūrvalsts” īstenošanas starpposma novērtējumu"
	Priekšlikums
Ekonomikas ministrija ir izvērtējusi Latvijas Kultūras akadēmijas izstrādāto pētījumu “Kultūrpolitikas pamatnostādņu 2022.–2027. gadam „Kultūrvalsts” īstenošanas starpposma novērtējums” un iepazinusies ar Informatīvo ziņojumu "Par Kultūrpolitikas pamatnostādņu 2022.–2027. gadam “Kultūrvalsts” īstenošanas starpposma novērtējumu", un kopumā tos vērtē pozitīvi.
Vienlaikus Ekonomikas ministrija vērš uzmanību uz nepieciešamību turpmākajā kultūrpolitikas īstenošanā akcentēt kultūras un radošo nozaru ekonomisko potenciālu, kā arī kultūras ieguldījumu Latvijas konkurētspējas, eksporta, tūrisma attīstības un reģionālās ekonomiskās izaugsmes veicināšanā. Vienlaikus turpmākajos politikas plānošanas dokumentos būtu lietderīgi pilnveidot rezultatīvos rādītājus, lai tie ne tikai raksturotu kultūras pieejamību un līdzdalību, bet arī ļautu plašāk novērtēt veikto investīciju atdevi, kā arī izvērtēt kultūras nozares ietekmi uz tautsaimniecību, tostarp uz uzņēmējdarbību, nodarbinātību, eksportu un tūrisma attīstību.

